CELEX: 62015CN0667
Language: da
Date: 2015-12-14 00:00:00
Title: Sag C-667/15: Anmodning om præjudiciel afgørelse indgivet af Hof van beroep te Antwerpen (Belgien) den 14. december 2015 — Loterie Nationale — Nationale Loterij NV mod Paul Adriaensen m.fl.

21.3.2016   
            
            
               DA
            
            
               Den Europæiske Unions Tidende
            
            
               C 106/10
            
         Anmodning om præjudiciel afgørelse indgivet af Hof van beroep te Antwerpen (Belgien) den 14. december 2015 — Loterie Nationale — Nationale Loterij NV mod Paul Adriaensen m.fl.
   (Sag C-667/15)
   (2016/C 106/14)
   Processprog: nederlandsk
   
      Den forelæggende ret
   
   Hof van beroep te Antwerpen
   
      Parter i hovedsagen
   
   
      Sagsøger: Loterie Nationale — Nationale Loterij NV
   
      Sagsøgt: Paul Adriaensen, Werner De Kesel og The Right Frequency VZW
   
      Præjudicielt spørgsmål
   
   Følger det af punkt 14 i bilag I til Europa-Parlamentets og Rådets direktiv 2005/29/EF (1) af 11. maj 2005 om virksomheders urimelige handelspraksis over for forbrugerne på det indre marked og om ændring af Rådets direktiv 84/450/EØF og Europa-Parlamentets og Rådets direktiv 97/7/EF, 98/27/EF og 2002/65/EF og Europa-Parlamentets og Rådets forordning (EF) nr. 2006/2004), at der kun er tale om et forbudt pyramidespil, såfremt opfyldelsen af det finansielle løfte til eksisterende medlemmer
   
               —
            
            
               hovedsageligt eller i det væsentlige afhænger af, om bidragene fra de nye medlemmer direkte videreledes (»direkte sammenhæng«),
               eller
            
         
               —
            
            
               er det tilstrækkeligt, at opfyldelsen af det finansielle løfte over for eksisterende medlemmer hovedsageligt eller i det væsentlige afhænger af et indirekte vederlag gennem bidragene fra eksisterende medlemmer, det vil sige uden at eksisterende medlemmer hovedsageligt eller i det væsentlige erhverver deres kompensation fra deres eget salg eller deres eget forbrug af produkter eller tjenesteydelser, men opfyldelsen af det finansielle løfte hovedsageligt eller i det væsentlige afhænger af tilgangen af nye medlemmer og disses bidrag (»indirekte sammenhæng«)?
            
         
      (1)  EUT L 149, s. 22.